C 156/24
LV
Eiropas Savienības Oficiālais Vēstnesis
3.5.2023.
Specifiskās īpašības (salīdzinājumā ar citiem tās pašas kategorijas stiprajiem alkoholiskajiem dzērieniem) — “Borzag pálinka” spirta saturs pārsniedz 40 tilp. %, jo dzēriena aromātiskās īpašības dominē un pareizi attīstās pie lielākas spirta koncentrācijas; tajā gaistošo vielu minimālais daudzums nav mazāks par 350 gramiem uz vienu hektolitru 100 % spirta (izteikts tilp. %), kas ir saistīts ar Nógrád meģei raksturīgās izejvielas, lakstaugu plūškoka, aromātu bagātību. — “Borzag pálinka” raksturīgās aromātiskās notis ietver saldu (patīkama šokolādes, augļu un medus garša), pikantu, iespējams, garšaugu (piparmētra, zaļie garšaugi, vaniļa, anīss, kadiķis), savukārt kauleņu ietekmē var būt arī apelsīna miziņas un marcipāna notis.
5.
Ģeogrāfiskā apgabala definīcija Nógrád meģes administratīvais apgabals
6.
Stiprā alkoholiskā dzēriena ražošanas metode No augļiem, kuru izcelsme ir noteiktajā ģeogrāfiskajā apgabalā, var gatavot misu, tos var raudzēt, destilēt un izturēt destilācijas rūpnīcās, kas atrodas ģeogrāfiskajā apgabalā.
Galvenie “Borzag pálinka” ražošanas posmi ir šādi: 1) augļu atlase un pieņemšana, 2) misas sagatavošana, 3) raudzēšana, 4) destilēšana, 5) izturēšana, uzglabāšana, 6) pālinkas ražošana un apstrāde.
6.1.
Augļu atlase un pieņemšana Augļiem ir jābūt gataviem, tie nedrīkst būt bojāti, kā arī nedrīkst būt svešķermeņu. 6.2.
Misas sagatavošana No sīkajiem auglīšiem ir jāatdala kāti, pēc tam augļi ir jāsaspiež, bet tikai tiktāl, lai netiktu bojāts kauliņš (samazina ciānūdeņražskābes veidošanās iespējamību).
Pēc tam izejvielu nogādā tieši fermentācijas tvertnēs (no nerūsošā tērauda, taču var būt arī no plastmasas).
Atkarībā no augļu konsistences, iespējams, ir jāpievieno ūdens, ja tie ir sažuvuši, jo tikai tad rūgšana var notikt pareizi. 6.3.
Raudzēšana Ir atļauts un ir ieteicams izmantot jaunākās tehnoloģijas un palīgmateriālus (kontrolēta fermentācija, rauga kultūras, pektināzes).
Optimālais raudzējamās misas pH ir no 2,8 līdz 3,5.
Norūgusī misa ir jādestilē pēc iespējas ātrāk, bet ne vēlāk kā 30 dienās pēc raudzēšanas.
Nepieciešamības gadījumā norūgusī misa būtu jāuzglabā 10–22 °C temperatūrā. 6.4.
Destilēšana “Borzag pálinka” var ražot, izmantojot jebkuru tirdzniecībā pieejamu destilācijas iekārtu.
Var īpaši minēt tehnoloģiju destilēšanas katlā (pot still), ja pālinka ražota, izmantojot destilācijas iekārtu ar maksimālo ietilpību 1 000 litri un vara virsmu, izmantojot vismaz divkāršas frakcionēšanas destilāciju. 6.5.
Izturēšana, uzglabāšana Pēc attīrīšanas/destilācijas “Borzag pálinka” atstāj izturēšanai telpā, kurā neiespīd gaisma, ar vienmērīgu temperatūru, kas ir zemāka par 20 °C, un ar mērenu mitruma līmeni, lai ļautu sarežģītajām garšām un smaržām sajaukties.
Izturēšanas periodam ir jāilgst vismaz 60 dienas.
Šajā laikā ar pālinku nedrīkst veikt nekādus fizikālus vai ķīmiskus procesus.